M/S Baltic Queen

M/S Baltic Queen on Virolaisen Tallink Gruppin omistama matkustaja-autolautta, joka valmistui vuonna 2009 STX Europen (nyk. Rauma Marine Constructions) Rauman telakalta. Alus liikennöi Tallinna-Maarianhamina-Tukholma linjalla Tallink-brändin alla. Baltic Queen on liputettu Viroon, ja sen kotisatama on Tallinna. Baltic Queenin sisaraluksia ovat M/S Galaxy I ja M/S Baltic Princess.  

 Laivan palvelut 
pienoiskuva|Manhattan Bar kannella 7.

 Ravintolat, kahvilat, sekä baarit 

 Grande Buffet, buffet-ravintola. Kansi 7.
 Gourmet Baltic Queen, À la carte -tyylinen ravintola. Kansi 7.
 Aleksandra, slaavilaista ruokaa tarjoileva à la carte -tyylinen ravintola. Kansi 7.
 Grill House, erilaisia grilliruokia tarjoileva à la carte -tyylinen ravintola. Kansi 7.
 Fast Lane, pikaruokaa, jälkiruokia ja välipaloja tarjoileva ravintola. Kansi 6.
 Sea Pub, erilaisia alkoholijuomia ja naposteltavia tarjoava baari. Kansi 7.
 Manhattan Bar, aperitiiveja tarjoileva baari. Kansi 7.
 Cigar Club, sikaribaari. Kansi 7.
 Starlight, showbaari, jossa mm. viihdettä, ja musiikkia. Tarjolla erilaisia juomia. Kannet 6, ja 7.
 Disco Ibiza, yökerho. Kansi 10.
 Seaside Lounge, keulassa sijaitseva tilava baari, jossa tarjolla juomia. Kansi 6.

 Myymälät 

 Supermarket, verovapaa myymälä, josta löytyy alkoholijuomia, makeisia, ja tupakkatuotteita. Kansi 6.
 Fashion Street, vaatteita, ja asusteita tarjoava myymälä. Kansi 7.
 Cosmetic Boutique, hajusteita, ja kosmetiikkaa tarjoava myymälä. Kansi 6.
 Gifts & Toys, matkamuistoja, lastenvaatteita, ja leluja tarjoava myymälä. Kansi 6.

 Muuta 

 Saunaosasto, saunoja, sekä uima-allas. Kansi 2.
 Lotte Village, lasten leikkihuone. Kansi 7

Hytit
pienoiskuva|Baltic Queenin kahden hengen B-hytti.
Kaikissa hyteissä on oma WC ja suihku sekä televisio.
B-hytti – sisähyttejä 2–4 hengelle.
A-hytti – ikkunahyttejä 2–4 hengelle.
Harri Hylje -perhehytti – 2 väliovellista A-luokan ikkunallista hyttiä Harri Hylje -teemalla 4–8 hengen perheille (vähintään 2 lasta). Hytti on sisustettu Harri Hylje -teemalla.
A-Premium – A-hytti parivuoteella.
Deluxe – tasokkaampia hyttejä. Parivuode, sohvaryhmä, hiustenkuivain, jääkaappi (juomat kuuluvat hintaan), erikoisaamiainen Grill House -ravintolassa sisältyy hintaan.
Suite – ylellisiä hyttejä. Sohvaryhmä, parivuode, hiustenkuivain, jääkaappi (juomat kuuluvat hintaan, jääkaapista löytyy myös laivan kuohuviiniä), erikoisaamiainen Grill House -ravintolassa sisältyy hintaan.
Executive suite – ylellisiä hyttejä. Sohvaryhmä, parivuode, hiustenkuivain, jääkaappi (juomat kuuluvat hintaan, jääkaapista löytyy myös laivan kuohuviiniä), erikoisaamiainen Grill House -ravintolassa sisältyy hintaan, oma parveke.

Kansikuvaus
pienoiskuva|Baltic Queenin kannen 6 pääaula.
Kansi 12: helikopterikansi.
Kansi 11: aurinkokansi.
Kansi 10: Ibiza Disco, aurinkokansi, miehistön tiloja ja komentosilta.
Kansi 9: B-, A-, Deluxe-, Suite- ja Executive Suite -luokan hyttejä.
Kansi 8: B-, A-, Deluxe- ja Suite -luokan hyttejä.
Kansi 7: Ravintolat,- baarit,- leikkihuone,- sekä vaatemyymälä.
Kansi 6: Myymälät, info, pikaruokala, keulabaari.
Kansi 5: B- ja A-luokan hyttejä, konferenssitiloja (kesällä Summer Center -leikkimaailma). 
Kansi 4: autokansi (nostettava henkilöautokansi).
Kansi 3: autokansi.
Kansi 2: sauna- ja uima-allasosasto, konehuone ja teknisiä tiloja.
Kansi 1: konehuone ja teknisiä tiloja.

 Käyttöhistoria 
pienoiskuva|Baltic Queen vanhassa Tallink Cruise- brändissä 2015.

 2009-2014 
Laiva aloitti liikennöinnin 24. huhtikuuta 2009. Ennen siirtymistä Helsingin ja Tallinnan väliselle reitille alus liikennöi Tukholman ja Tallinnan välillä linjaparinaan M/S Victoria I.

Baltic Queen tuurasi M/S Silja Europaa muutaman viikon ajan reitillä Turku–Maarianhamina–Tukholma Silja Europan joutuessa telakalle marras–joulukuussa 2009 ohjausvian vuoksi. 

 2014-2016 
Elokuun 2014 alussa Baltic Queen korvasi Silja Europan kokonaan Helsinki–Tallinna-reitillä, kun Tallink vuokrasi Silja Europan Australiaan asuntolaivaksi.

 2016-2020 
Baltic Queen siirtyi Helsingin ja Tallinnan väliseltä reitiltä Tukholma–Tallinna-reitille 13. joulukuuta 2016, kun Silja Europa palasi Australiasta liikennöimään Helsinki-Tallinna-väliä.

 2020-2021 
Koronaviruspandemian alettua maaliskuussa 2020 keskeytettiin Baltic Queenin liikennöinti Tallinnasta Tukholmaan.

Baltic Queen liikennöi kesäkaudella 2020 Päivä Maarianhaminassa -risteilyjä Helsingistä Maarianhaminaan sekä Päivä Tallinnassa -risteilyjä Turusta Tallinnaan koronaviruspandemian vuoksi.https://www.tallinksilja.fi/paiva-tallinnassa-risteily-turusta#BalticQueenhttps://www.tallinksilja.fi/medialle/-/cision/expanded-release/7748e85e823f06e8

Baltic Queen liikennöi syksyllä 2020 Päivä Riiassa -risteilyjä M/S Silja Serenaden tilalla 16. syyskuuta alkaen matkustajamäärien pienentymisen vuoksi.https://www.mtvuutiset.fi/artikkeli/kesan-helsinki-riika-reitilla-seilannut-silja-serenade-jaa-satamaan-ja-miehisto-lomautetaan-reitille-pienempi-laiva-ja-halvempi-miehisto/7910940#gs.fh8j6u Liikenne kuitenkin keskeytettiin hyvin pian aloituksen jälkeen matkustusrajoituksien kiristymisen myötä.

Vuonna 2021 Tallink ilmoitti, että Baltic Queen palaa Tallinna-Maarianhamina-Tukholma linjalle, sillä matkustusrajoitukset heikkenivät. Baltic Queen aloitti liikenteen linjalla 7. heinäkuuta 2021.

 2022- 
Loppuvuodesta 2021 Tallink ilmoitti, että Baltic Queenin liikenne keskeytetään väliaikaisesti tammi-helmikuun 2022 ajaksi hyvin alhaisten matkustajamäärien seurauksena. Liikennöintikatkon aikana alus telakoitiin Naantalissa. Baltic Queen palasi liikenteeseen 18. helmikuuta 2022.

Syyskuussa 2022 Silja Europan vuokrauksesta johtuen Baltic Queen korvasi Silja Europalle alunperin tarkoitettuja 22h-risteilyitä viikon ajan Helsingin ja Tallinnan välillä. Alus korvasi myös Europan Maarianhaminan risteilyn.

Lähteet

Aiheesta muualla

Baltic Queen
Luokka:Seulonnan keskeiset artikkelit
Luokka:STX Europen valmistamat alukset